חוק המכר

{{ח:התחלה}}
{{ח:כותרת|חוק המכר, תשכ״ח–1968}}

{{ח:פתיח-התחלה}}
{{ח:מאגר|2000390}} {{ח:תיבה|ס״ח תשכ״ח, 98|חוק המכר|https://fs.knesset.gov.il/6/law/6_lsr_208564.pdf}}; {{ח:תיבה|תשל״א, 186|תיקון|https://fs.knesset.gov.il/7/law/7_lsr_208566.pdf}}; {{ח:תיבה|תשפ״ד, 156|תיקון מס׳ 9 לחוק פסיקת ריבית והצמדה|https://fs.knesset.gov.il/25/law/25_lsr_3568695.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הוראות כלליות}}

{{ח:פנימי|פרק ב|פרק ב׳: חיובי הצדדים}}

{{ח:פנימי|פרק ב סימן א|סימן א׳: חיובי המוכר}}

{{ח:פנימי|פרק ב סימן ב|סימן ב׳: חיובי הקונה}}

{{ח:פנימי|פרק ב סימן ג|סימן ג׳: הוראות משותפות למוכר ולקונה}}

{{ח:פנימי|פרק ג|פרק ג׳: תרופות}}

{{ח:פנימי|פרק ד|פרק ד׳: שונות}}

{{ח:קטע2|פרק א|פרק א׳: הוראות כלליות}}

{{ח:סעיף|1|מהות המכר}}
{{ח:ת}} מכר הוא הקניית נכס תמורת מחיר.

{{ח:סעיף|2|הספקת נכס}}
{{ח:ת}} חוזה להספקת נכס שיש להפיקו או לייצרו, רואים אותו כחוזה מכר, זולת אם המזמין קיבל עליו לתת את עיקר החמרים הדרושים להפקת הנכס או לייצורו.

{{ח:סעיף|3|חליפין}}
{{ח:ת}} הוראות חוק זה יחולו, בשינויים המחוייבים, גם על חליפין.

{{ח:סעיף|4|תחולה}}
{{ח:תת|(א)}} הוראות חוק זה יחולו על מכר של מטלטלין, ובשינויים המחוייבים – גם על מכר של מקרקעין וזכויות.
{{ח:תת|(ב)}} הוראות חוק זה יחולו כשאין בדין אחר הוראות מיוחדות לענין הנדון, ובאין כוונה אחרת משתמעת מן ההסכם בין הצדדים.

{{ח:סעיף|5|הסכם ונוהג}}
{{ח:תת|(א)}} פרטים של חוזה מכר שלא נקבעו בהסכם בין הצדדים יהיו לפי הנוהג שהצדדים להסכם ראו אותו כמקובל עליהם בעיסקאות קודמות שביניהם, ובאין נוהג כזה – לפי הנוהג שצדדים סבירים רואים אותו כחל בעיסקאות מאותו סוג.
{{ח:תת|(ב)}} נזקקו הצדדים לביטויים או לתניות שנוהגים להשתמש בהם בהליכות סחר, יפורשו הביטויים והתניות בהתאם למשמעות הנודעת להם בסחר הנדון.

{{ח:סעיף|6|תום־לב}}
{{ח:ת}} חיוב הנובע מחוזה מכר יש לקיימו בדרך מקובלת ובתום־לב; והוא הדין לגבי השימוש בזכות הנובעת מן החוזה.

{{ח:קטע2|פרק ב|פרק ב׳: חיובי הצדדים}}
{{ח:קטע3|פרק ב סימן א|סימן א׳: חיובי המוכר}}

{{ח:סעיף|7|חובת מסירה והעברה}}
{{ח:ת}} המוכר חייב למסור לקונה את הממכר ולהעביר לו את הבעלות בו.

{{ח:סעיף|8|מסירה כיצד?}}
{{ח:תת|(א)}} מסירת הממכר תהא בהעמדת הממכר לרשות הקונה.
{{ח:תת|(ב)}} היה הממכר חלק מתוך צובר של נכסים, תהא המסירה בעשיית כל הדרוש כדי לאפשר את ייחוד הממכר וקבלתו על ידי הקונה.
{{ח:תת|(ג)}} הוסכם על הובלת הממכר על ידי מוביל, תהא המסירה בהעמדת הממכר לרשות המוביל, ובלבד שהמוביל אחראי כלפי הקונה על פי חוזה ההובלה.

{{ח:סעיף|9|מועד המסירה}}
{{ח:תת|(א)}} מקום שהממכר לא נמסר על אתר, תהא המסירה זמן סביר לאחר גמירת החוזה.
{{ח:תת|(ב)}} הוסכם על מסירה תוך תקופה פלונית, רשאי המוכר לקבוע את מועד המסירה בתוך אותה תקופה.
{{ח:תת|(ג)}} במקרים האמורים בסעיפים קטנים (א) ו־(ב), על המוכר להודיע לקונה זמן סביר מראש על מועד המסירה.

{{ח:סעיף|10|מקום המסירה}}
{{ח:תת|(א)}} המסירה תהא במקום עסקו של המוכר, ובאין למוכר מקום עסק – במקום מגוריו הקבוע.
{{ח:תת|(ב)}} ידעו הצדדים בעת גמירת החוזה שבמועד המסירה יימצא הממכר במקום פלוני, תהא המסירה באותו מקום.
{{ח:תת|(ג)}} הוסכם על הובלת הממכר על ידי מוביל, תהא המסירה במקום שהוסכם עליו עם המוביל האחראי כאמור {{ח:פנימי|סעיף 8|בסעיף 8(ג)}}.

{{ח:סעיף|11|אי־התאמה}}
{{ח:ת}} המוכר לא קיים את חיוביו, אם מסר –
{{ח:תת|(1)}} רק חלק מהממכר או כמות גדולה או קטנה מן המוסכם;
{{ח:תת|(2)}} נכס שונה או נכס מסוג או תיאור שונה מן המוסכם;
{{ח:תת|(3)}} נכס שאין בו האיכות או התכונות הדרושות לשימושו הרגיל או המסחרי או למטרה מיוחדת המשתמעת מן ההסכם;
{{ח:תת|(4)}} נכס שמבחינת סוגו, תיאורו, איכותו או תכונותיו אינו מתאים לדגם או לדוגמה שהוצגו לקונה, זולת אם הוצגו ללא קבלת אחריות להתאמה;
{{ח:תת|(5)}} נכס שאינו מתאים מבחינה אחרת למה שהוסכם בין הצדדים.

{{ח:סעיף|12|ידיעה על אי־התאמה}}
{{ח:ת}} אין הקונה זכאי להסתמך על אי־התאמת הממכר כאמור {{ח:פנימי|סעיף 11|בסעיף 11}} (להלן – אי־התאמה) אם ידע עליה בעת גמירת החוזה.

{{ח:סעיף|13|בדיקת הממכר}}
{{ח:תת|(א)}} על הקונה לבדוק את הממכר מיד לאחר קבלתו.
{{ח:תת|(ב)}} הוסכם על הובלת הממכר, על הקונה לבדוק אותו מיד לאחר שהגיע למקום הייעוד, ואם הועבר הממכר למקום אחר בלי שהקונה בדק אותו והמוכר ידע או היה עליו לדעת על אפשרות של העברה כזאת – מיד לאחר שהגיע הממכר למקום האחר.
{{ח:תת|(ג)}} על המוכר לתת לקונה, לפי דרישתו, הזדמנות נאותה לבדוק את הממכר לפני המועדים האמורים בסעיפים קטנים (א) ו־(ב).

{{ח:סעיף|14|הודעה על אי־התאמה}}
{{ח:תת|(א)}} על הקונה להודיע למוכר על אי־התאמה מיד לאחר מועד הבדיקה לפי {{ח:פנימי|סעיף 13|סעיף 13(א) או (ב)}} או מיד לאחר שגילה אותה, הכל לפי המוקדם יותר.
{{ח:תת|(ב)}} לא הודיע הקונה על אי־ההתאמה כאמור בסעיף קטן (א), אין הוא זכאי להסתמך עליה.

{{ח:סעיף|15|אי־התאמה נסתרת}}
{{ח:ת}} לא היתה אי־ההתאמה ניתנת לגילוי בבדיקה סבירה, זכאי הקונה להסתמך עליה על אף האמור {{ח:פנימי|סעיף 14|בסעיף 14}}, ובלבד שנתן למוכר הודעה עליה מיד לאחר שגילה אותה; אולם במכירת נכס נד אין הקונה זכאי לחזור בו מן החוזה אם נתן הודעה כאמור לאחר שעברו שנתיים ממסירת הממכר, ואין הוא זכאי ליתר התרופות בשל הפרת חוזה אם נתן את ההודעה לאחר שעברו ארבע שנים ממסירת הממכר.

{{ח:סעיף|16|העלמת אי־התאמה}}
{{ח:ת}} היתה אי־ההתאמה נובעת מעובדות שהמוכר ידע או היה עליו לדעת עליהן בעת גמירת החוזה ולא גילה אותן לקונה, זכאי הקונה להסתמך עליה על אף האמור {{ח:פנימי|סעיף 14|בסעיפים 14}} {{ח:פנימי|סעיף 15|ו־15}} או בכל הסכם, ובלבד שנתן למוכר הודעה עליה מיד לאחר שגילה אותה.

{{ח:סעיף|17|הוראות נוספות בדבר ההודעה}}
{{ח:תת|(א)}} קונה המודיע על אי־התאמה יפרט אותה פירוט סביר ויתן למוכר הזדמנות נאותה לבדוק את הממכר.
{{ח:תת|(ב)}} ניתנה הודעת אי־התאמה בדרך המקובלת בנסיבות הענין, זכאי הקונה להסתמך עליה אף אם אחרה להגיע לתעודתה או לא הגיעה אליה כלל.

{{ח:סעיף|18|פגם בזכות}}
{{ח:תת|(א)}} המוכר חייב למסור את הממכר כשהוא נקי מכל שעבוד, עיקול וזכות אחרת של צד שלישי.
{{ח:תת|(ב)}} על המוכר להודיע לקונה מיד על כל תביעת זכות לגבי הממכר שידע או שהיה עליו לדעת עליה לפני מסירת הממכר.

{{ח:קטע3|פרק ב סימן ב|סימן ב׳: חיובי הקונה}}

{{ח:סעיף|19|חובת תשלום וקבלה}}
{{ח:ת}} הקונה חייב לשלם למוכר את המחיר ולקבל את הממכר.

{{ח:סעיף|20|חישוב המחיר}}
{{ח:תת|(א)}} לא הוסכם על המחיר או על דרך קביעתו, ישולם המחיר הראוי.
{{ח:תת|(ב)}} נקבע המחיר לפי משקל, יחושב לפי המשקל הנקי.

{{ח:סעיף|21|המועד לתשלום המחיר ומקומו}}
{{ח:ת}} המחיר ישולם במועד מסירת הממכר ובמקום עסקו של המוכר, ובאין למוכר מקום עסק – במקום מגוריו הקבוע.

{{ח:סעיף|22|העברת הסיכון}}
{{ח:תת|(א)}} אבד או נתקלקל הממכר לפני שהקונה קיבל אותו, משוחרר הקונה מחיוביו, זולת אם אבד או נתקלקל, מסיבה שאין המוכר אחראי לה, אחרי שהמוכר עשה את המוטל עליו למסירתו והקונה הפר את חובתו לקבלו.
{{ח:תת|(ב)}} הוסכם על הובלת הממכר והמוכר מסרו למוביל האחראי כאמור {{ח:פנימי|סעיף 8|בסעיף 8(ג)}}, אין הקונה משוחרר מחיוביו אם אבד או נתקלקל הממכר אחרי שנמסר למוביל מסיבה שאין המוכר אחראי לה.

{{ח:קטע3|פרק ב סימן ג|סימן ג׳: הוראות משותפות למוכר ולקונה}}

{{ח:סעיף|23|חיובים מקבילים}}
{{ח:ת}} חובת המוכר למסור את הממכר וחובת הקונה לשלם את מחירו הם חיובים מקבילים שיש לקיימם בד בבד.

{{ח:סעיף|24|הוצאות מסירה וקבלה}}
{{ח:ת}} הוצאות מסירת הממכר יחולו על המוכר; הוצאות קבלת הממכר יחולו על הקונה.

{{ח:סעיף|25|החזרת הוצאות|תיקון: תשפ״ד}}
{{ח:ת}} הוציא צד אחד הוצאות החלות על הצד השני, זכאי הוא להחזרתן בתוספת ריבית שקלית, כהגדרתה {{ח:חיצוני|חוק פסיקת ריבית והצמדה|בחוק פסיקת ריבית והצמדה, תשכ״א–1961}}, מיום הוצאתן ועד יום החזרתן, ויחולו הוראות {{ח:חיצוני|חוק פסיקת ריבית והצמדה|החוק האמור}} לעניין ריבית זו, בשינויים המחויבים.

{{ח:סעיף|26|מסמכים המתייחסים לממכר}}
{{ח:ת}} הוראות חוק זה בענין מסירת הממכר וקבלתו כוחן יפה גם לגבי מסירה וקבלה של המסמכים המתייחסים לממכר.

{{ח:קטע2|פרק ג|פרק ג׳: תרופות}}

{{ח:סעיף|27|הוראה כללית}}
{{ח:ת}} הוראות {{ח:פנימי|פרק ג|פרק זה}} באות להוסיף על כל דין אחר בענין התרופות בשל הפרת חוזה.

{{ח:סעיף|28|ניכוי מהמחיר}}
{{ח:ת}} הפר המוכר חיוב כאמור {{ח:פנימי|סעיף 11|בסעיף 11}} ולא תיקן את הדבר תוך זמן סביר אחרי שהקונה נתן לו הודעה על כך, ואין הקונה רוצה לתבוע את ביצוע החוזה או לחזור בו ממנו, זכאי הוא לנכות מן המחיר את הסכום שבו פחת שווי הממכר עקב אי־ההתאמה לעומת שוויו לפי החוזה.

{{ח:סעיף|29|דין כמות עודפת}}
{{ח:ת}} מסר המוכר לקונה נכסים בכמות יתירה על המוסכם והכמות היתירה ניתנת להפרדה ללא הוצאות או טרחה בלתי סבירות, אין הקונה זכאי לחזור בו בשל כך מן החוזה, אלא זכאי הוא, תוך זמן סביר, להודיע למוכר שהוא דוחה את הכמות היתירה; לא עשה כן, ישלם את מחירה לפי השיעור המוסכם.

{{ח:סעיף|30|מכירה על־פי מפרט}}
{{ח:תת|(א)}} ניתנה לקונה הזכות לקבוע מידה, מנין, משקל או נתונים אחרים הנוגעים לממכר או לתנאי הממכר, והקונה לא קבעם תוך הזמן המוסכם בחוזה, ובאין זמן מוסכם – תוך זמן סביר אחרי שקיבל דרישה לכך מאת המוכר, זכאי המוכר, תוך זמן סביר, לחזור בו מן החוזה כאילו הופר או לקבוע נתונים אלה בעצמו בהתחשב בצרכיו של הקונה במידה שהם ידועים לו.
{{ח:תת|(ב)}} קבע המוכר נתונים כאמור והודיע על כך לקונה, תהא קביעתו מחייבת, זולת אם קבע הקונה את הנתונים מיד לאחר שקיבל את ההודעה.

{{ח:סעיף|31|זכות עכבון}}
{{ח:תת|(א)}} למוכר תהא זכות עכבון על הממכר כדי תשלום הסכומים המגיעים לו מן הקונה עקב עיסקת המכר; וכן תהא זכות עכבון לקונה כדי תשלום הסכומים המגיעים לו מן המוכר, אם קיבל את הממכר ועליו להחזירו למוכר.
{{ח:תת|(ב)}} מי שיש לו זכות עכבון לפי סעיף קטן (א) זכאי לדחות את הובלת הממכר או לשמור לעצמו את הזכות לשלוט בו תוך כדי הובלתו ולמנוע את קבלתו על ידי הצד השני.

{{ח:סעיף|32|קיזוז}}
{{ח:ת}} חובות שהצדדים חבים זה לזה עקב עסקת מכר אחת ניתנים לקיזוז.

{{ח:קטע2|פרק ד|פרק ד׳: שונות}}

{{ח:סעיף|33|העברת הבעלות}}
{{ח:ת}} הבעלות בממכר עוברת לקונה במסירתן, אם לא הסכימו הצדדים על מועד אחר או על דרך אחרת להעברת הבעלות.

{{ח:סעיף|34|תקנת השוק}}
{{ח:ת}} נמכר נכס נד על ידי מי שעוסק במכירת נכסים מסוגו של הממכר והמכירה היתה במהלך הרגיל של עסקיו, עוברת הבעלות לקונה נקיה מכל שעבוד, עיקול וזכות אחרת בממכר אף אם המוכר לא היה בעל הממכר או לא היה זכאי להעבירו כאמור, ובלבד שהקונה קנה וקיבל אותו לחזקתו בתום־לב.

{{ח:סעיף|34א|מכירה על ידי רשות|תיקון: תשל״א}}
{{ח:ת}} נמכר נכס על ידי בית משפט, לשכת הוצאה לפועל או רשות אחרת על פי דין, עוברת הבעלות לקונה נקיה מכל שעבוד, עיקול וזכות אחרת בנכס, חוץ מזכות שלפי תנאי המכירה אינה מתבטלת ומזכות שאינה משמשת ערובה לחיוב כספי.

{{ח:סעיף|34ב|תחולת זכויות על הפדיון|תיקון: תשל״א}}
{{ח:ת}} שעבוד, עיקול וזכות אחרת בנכס המשמשים ערובה לחיוב כספי ולפי {{ח:פנימי|סעיף 34|סעיפים 34}} {{ח:פנימי|סעיף 34א|או 34א}} אין להיזקק להם נגד הקונה, יחולו על הפדיון מן המכירה.

{{ח:סעיף|35|}}
{{ח:ת}} {{ח:הערה|הנוסח שולב {{ח:חיצוני|פקודת הנזיקין|בפקודת הנזיקין [נוסח חדש]}}.}}

{{ח:סעיף|36|ביטול}}
{{ח:ת}} הספר הראשון של המג׳לה – בטל.

{{ח:סעיף|37|תחילה והוראת מעבר}}
{{ח:ת}} תחילתו של חוק זה ביום ט׳ בתשרי התשכ״ט (1 באוקטובר 1968); על מכר שנעשה לפני תחילתו של חוק זה יוסיף לחול הדין הקודם.

{{ח:חתימות|נתקבל בכנסת ביום כ״ג בסיון תשכ״ח (19 ביוני 1968).}}
* '''לוי אשכול'''
ראש הממשלה
* '''יעקב ש׳ שפירא'''
שר המשפטים
* '''שניאור זלמן שזר'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]